Eeva Poranen

Eeva Poranen (s. 1968 Espoo) on suomalainen kirjailija ja valokuvaaja.

Elämä ja ura

Poranen on opettanut englantia presidentin turvamiehille Mäntyniemessä ja italian kieltä työväenopistossa. Hän tekee käännöstöitä italian kielestä suomeen ja pyörittää matkailu- ja konsulttiyrityksiä.Tukilinja-lehti 2/2008 
Poranen aloitti  vastakeskustelun Berlusconin hyökkäyksille suomalaista ruokaa vastaan.Iltalehti 22.6.2006 
Hän asuu perheineen Espoon Nuottalahdessa.

Tuotanto
Poranen on kahden lapsen äiti, joka on kirjoittanut toisesta lapsestaan kirjan. Autistisesta Miro-pojasta kirjoitettu kirja Miro ja meri (2007), hänen esikoisteoksensa, on ensimmäinen suomalainen kuvaus siitä, mitä autistisen lapsen vanhemmat joutuvat kokemaan.Länsiväylä 19.9.2007

Samassa yhteydessä Poranen esitteli valokuvakokoelman, joka kuvaa autistisen lapsen maailmaa.Iltasanomat 20.11.2007 
Jo tämän kirjan perusteella Porasta on alettu pitää omaperäisenä taiteilijana niin kirjailijana kuin valokuvaajanakin.Anna 8.11.2007

Porasen tuotanto on lyhyessä ajassa herättänyt paljon julkista keskustelua ja omakustannekirjasta on otettu jo uusia painoksia.YLE Ylen Aikainen 2.4.2008Helsingin Sanomat 11.12.2007 Porasen teoksen ilmestymisen jälkeen isot kustantajat ovat tuoneet markkinoille monia autismista kertovia käännösteoksia. Hänellä on työn alla matkakertomus, jossa hänen poikansa Miro on jälleen pääosassa.Iltasanomat Plus Liite 29.8.2009

Poranen haluaa lisätä ihmisten ymmärrystä ja suvaitsevaisuutta autismiin: "Olisi tärkeää ymmärtää, että autistiset eivät kärsi erilaisuudestaan. He ovat ylpeitä siitä, mitä ovat."

 Valokuvanäyttelyt 

Porasen valokuvissa toistuu samat kaksi elementtiä: horisontissa häämöttävä meri ja pieni poika, joka tuijottaa kaukaisuuteen mietteisiinsä vaipuneena. Yhdessäkään kuvassa ei näy pojan kasvoja. Tukilinja-lehti 2/2008

Porasella on ollut useita näyttelyitä Espoossa ja Helsingissä, muun muassa Lastenlinnassa ja erilaisissa kulttuurikeskuksissa.

 Lähteet 

Aiheesta muualla
Autismi- ja Aspergerliitto
YLE TV2 Inhimillinen tekijä

Luokka:Suomalaiset kirjailijat
Luokka:Autismi
Luokka:Vuonna 1968 syntyneet
Luokka:Elävät henkilöt